14/06/2010 | Administración LocalMunicipal
Valdoviño
Aprobación definitiva do Regulamento municipal da prestación do servizo de axuda no fogar

O Pleno do Concello de Valdoviño, en sesión ordinaria do 21 de decembro de 2009, aprobou inicialmente o Regulamento do servizo municipal de prestación do servizo de Axuda no Fogar. O expediente estivo exposto ao público mediante anuncio inserido no Boletín Oficial da Provincia nº 9 de data 15 de xaneiro de 2010 polo prazo de 30 días, dende o 16 de xaneiro ao 19 de febreiro de 2010, sen que durante este prazo se producirá ningunha reclamación; polo que se fai pública a devandita aprobación do regulamento, e procedese á publicación do seu texto íntegro en cumprimento do preceptuado nos artigos 49. c) e 70 da LBRL. A Lei 7/1985, de 2 de abril, reguladora de bases de réxime local, fai referencia expresa como competencia local ós Servizos Sociais, establecendo no art.25.1. que o municipio, para a xestión dos seus intereses e no ámbito das súas competencias, pode promover toda clase de actividades e prestar cantos servizos públicos favorezan a satisfación de necesidades da comunidade veciñal; asimesmo no art.25.2. contempla que o municipio exercerá competencias nos termos da lexislación do Estado e das Comunidades Autónomas en materia de prestación dos Servizos Sociais e da promoción e inserción social. A Lei 13/2008, de 3 de decembro de Servizos Sociais de Galicia, regula o dereito a todas as persoas ós Servizos Sociais e concretamente no art.11.1. f) atribúe como unha das funcións dos Servizos Sociais Comunitarios Básicos a xestión do Servizo de Axuda no Fogar, así como a participación na xestión das prestacións destinadas a garantir a autonomía persoal e a atención á dependencia, nos termos establecidos na normativa que resulte aplicable. Por outra banda o Plan Concertado para o desenvolvemento das Prestacións Básicas de Servizos Sociais nas Corporacións Locais (BOE nº 163 di 08/07/1988), permite o desenvolvemento e a consolidación da rede básica dos Servizos Sociais Comunitarios, dende unha perspectiva técnica entre as administracións centrais, autonómica e local e garante as prestacións básicas, entre elas a Axuda no Fogar. Coa entrada en vigor da Lei 39/2006 do 14 de decembro, de promoción da autonomía persoal e atención ás persoas en situación de dependencia e demais normativa estatal, así como a de carácter autónomico, - Orde do 17 de decembro pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestións das prestacións económicas do sistema para a autonomía e atención á dependencia na Comunidade Autónoma de Galicia, e principalmente, coa publicación da Orde do 22 de xaneiro de 2009, pola que se regula o servizo de axuda no fogar -, obrígase ás entidades locais a reaxustar e realizar unha adaptación das ordenanzas reguladoras do Servizo de Axuda no Fogar, referencia na disposición transitoria primeira da devandita Orde, onde establece que os concellos disporán dun prazo de 6 meses dende o día seguinte da súa publicación para a adaptación das respectivas ordenanzas. En consecuencia, o presente regulamento do Servizo de Axuda no Fogar do Concello de Catoira inscríbese dentro do ámbito de actuación da Lei 13/2008 de 3 de decembro de Servizos Sociais de Galicia, da Lei 7/1985 do 2 de abril, Reguladora das Bases de Réximen Local, do Decreto 240/1995 do 28 de xullo polo que se regulan os Servizos Sociais de Atención Primaria, da Orde do 22 de xaneiro de 2009 pola que se regula o Servizo de Axuda no Fogar, da Lei 39/2006 do 14 de decembro de Promoción da Autonomía Persoal e Atención as Persoas en Situación de Dependencia, e da Orde do 17 de decembro de 2007 pola que se fixa a intensidade de protección do servizo para atención á dependencia na Comunidade e demáis lexislación aplicable. A presente ordenanza ten por obxecto a regulación do Servizo de Axuda no Fogar no Concello de Catoira, como prestación básica de actuación do Servizos Sociais Comunitarios, inserta nun sistema integrado de Servizos Sociais, de carácter complementario e transitorio, con planificación, coordinación e control público. O Servizo de Axuda no Fogar ten por obxecto prestar un conxunto de atencións ás persoas no seu domicilio, dende unha perspectiva integral e normalizadora, con carácter preventivo, educativo e rehabilitador, naquelas situacións que teñan limitada a súa autonomía persoal ou nos casos de desestructuración familiar, facilitando a permanencia no seu propio entorno de convivencia, garantindo unha mellor calidade de vida e evitando ou retardando a súa posible institucionalización. O Servizo de Axuda no Fogar constitúe un conxunto de intervencións profesionais, que teñen por obxecto a atención de situacións de dependencia no entorno do domicilio habitual dos/as usuarios/as, fomentado a autonomía persoal e favorecendo a complementariedade da familia e das redes da apoio á mesma. Este conxunto de intervencións serán realizadas por persoal cualificado e sempre coa supervisión técnica por parte do servizos sociais comunitarios do concello. A finalidade do SAF é a prestación de atencións e coidados de carácter persoal, doméstico, psico-social, educativo e preventivo, orientado a facilitar ós usuarios/as a autonomía persoal suficiente no seu medio habitual, mentras isto sexa posible e conveniente. O Obxectivo xeral do SAF é promover unha mellor calidade de vida das persoas, potenciando a súa autonomía e unhas condicións axeitadas de convivencia no seu propio contorno familiar e sociocomunitario. - Favorecer a permanencia das persoas e unidades de convivencia con limitacións de autonomía persoal no seu contorno habitual o maior tempo posible e coa maior calidade de vida. - Previr situacións de crise persoal ou familiar, prestando un conxunto de atencións a aquelas persoas que se atopan en situacións de carencia de autonomia ou autovalemento. - Evitar ou retrasar o ingreso das persoas en centros residenciais, sempre que as circunstancias o fagan posible - Optimizar as destrezas, capacidades e habilidades persoais e familiares que permitan o máximo grao de autonomía. - Contribuir á creación de hábitos axeitados para garantir unha condicións de vida dignas. - Promover cambios favorables na dinámica familiar. - Apoiar e complementar á familia en situacións de sobrecarga derivadas da atención as persoas dependentes ou de crise familiar. - Prestar atención, apoio e intervencións de carácter socio educativo a unidades familiares con menores a cargo en situacións de risco e/ou con atencións deficitarias, ou ben noutras situacións obxecto de intervención social. - Facilitar ós coidadores familiares a dispoñibilidade de tempo para actividades de carácter persoal que teñan que realizar fora do domicilio. - Promocionar outras formas de apoio sociocomunitario e do voluntariado social. O SAF ten consideración de prestación básica, que ofrecerá unha atención integral e polivalente ós/ás usuarios/as, abarcando a cobertura de diferentes necesidades da persoa e/ou familia, apoiando e fomentando os aspectos de relación humana, a autoestima e a mellora das condicións de vida. Todas as atencións e distintas actividades ás que fai referencia este artigo desenvolveranse reforzando e complementando as capacidades da persoa usuaria ou doutras persoas do seu contorno inmediato, non eliminando nin substituíndo as actividades que a persoa usuaria poida realizar e en ningún caso suplantara as responsabilidades familiares. As actividades que se van a desenvolver dende o SAF poderán ser complementarias a outras intervencións realizadas polos/as distintos/as profesionais doutros programas e proxectos dos Servizos Sociais. Para a realización das diversas atencións para desenvolver dende o SAF, a persoa usuaria deberá dispor ou proverse dos medios necesarios, contando se é preciso, co apoio e asesoramento dos Servizos Sociais Comunitarios. De conformidade coa valoración técnica realizada polos Servizos Sociais Comunitarios, poderán prestarse os seguintes tipos de atención, dacordo coa seguinte tipoloxía: Comprende as tarefas dirixidas especificamente á persoa usuaria cando esta non poida realizalas por si mesma ou precise de apoio para levalas a cabo: - Asistencia para levantarse o deitarse - Apoio no coidado e hixiene persoal, así como para vestirse. - Control do réxime alimentario e axuda, se é o caso, para alimentarse. - Supervisión do estado de saúde, se procede, da administración da medicación prescrita por facultativos. - Apoio ou axuda para cambios posturais, mobilizacións, orientacións espacio-temporais. - Apoio a persoas afectadas por problemas de incontinencia. - Adestramento na realización das actividades da vida cotiá no entorno doméstico que potencien a autonomia do/a usuario/a. - Acompañamento fora do fogar para acudir a consultas, tratamentos ou a outras actividades de coio e/ou convivencia social. - Apoio na realización de xestións necesarias ou urxentes. - Limpeza e mantemento da hixiene e salubridade da vivenda. - Compra de alimentos e outros productos de uso común. - Preparación de alimentos. - Lavado, coidado das prendas de vestir e pasar o ferro. - Coidados básicos da vivenda. - Calquera outra tarefa necesaria para o normal funcionamento do domicilio do/a usuario/a, referenciada no proxecto individual de intervención. Este tipo de atencións poderá ser facilitado en parte, se é o caso, por programas especificos de lavandería ou alimentación a domicilio.3.- Atencións de carácter psicosocial: que favorezan a participación familiar e co entorno, así como de apoio ao desenvolvemento de capacidades persoais tales como a afectividade, a convivencia na estructura familiar, facilitar actividades de ocio no propio fogar, apoio e orientación nos cambios da dinámica e estructuración familiar, a integración na comunidade, de acompañamento fora do fogar, de apoio para a realización de xestións básicas como facer a compra ou ira ao médico, etc. Son aquelas intervencións formativas, entre outras, a adquisición de hábitos e habilidades e de organización, tales como: cambios de hábitos de orde e limpeza, apoio na organización do orzamento familiar, práctica en habilidades sociais, organización doméstica, apoio no manexo da correspondencia, do teléfono, etc. Son as actuacións que poidan ser necesarias ben para a posta en funcionamento do servizo, ben para que continúe en condicións idóneas ou para permitir unha atención inmediata en situacións de crise ou emerxencia tales como: * Prestacións de atención a distancia mediante dispositivos de teleseguimento, teleasistencia ou similiares. * Adaptacións funcionais do fogar. * Prestacións de axudas técnicas. * Servizo de podoloxía, fisioterapia ou terapia ocupacional. En ningún caso poderán formar parte das actuacións desenvolvidas polo SAF: - A realización de actividades domésticas que non fosen incluidas no proxecto de intervención e no acordo do servizo. - Actuacións que, polo seu carácter sanitario deban en todo caso ser realizadas por persoal facultativo. Todas as atencións prestadas a través do SAF deberanse desenvolver, entendendo o servizo de axuda no fogar, como un apoio á unidade familiar ou de convivencia de tipo: - Asistencial - Preventivo: evitando internamentos e permitindo a convivencia no seu medio normalizado, así como a participación na dinámica familiar e social. - Educativo: reforzando procesos de adquisición de hábitos e organización do fogar, para o funcionamento autónomo da unidade familiar. - Rehabilitador: tratando de recuperar e restablecer a autonomia e o desenvolvemento de capacidades atrofiadas ou non desenvolvidas suficientemente. O SAF estará dirixido a todas as persoas ou unidades de convivencia do Concello de Catoira para as que, de acordo coa valoración técnica correspondente, supoña un recurso idóneo de atención. Son potenciais usuarios/as do servizo: - As persoas maiores con déficits de autonomía. - Persoas con discapacidade, especialmente cando carezan de apoio persoal no seu contorno inmediato. - Fogares con menores en que se observe a necesidade dunha intervención de carácter socioeducativo. - Drogodependentes suxeitos a tratamentos domiciliarios de desintoxicación - Tamén poderá dar unha resposta preventiva e socializadora a diversas situacións de familias en risco de exclusión social. - En xeral, cando exista unha situación de desatención social ou familiar, avaliada tecnicamente que xustifique a intervención do servizo. En todo caso, darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención a dependencia. O acceso ao servizo realizarase a través dos Servizos Sociais Comunitarios, de acordo coas seguintes modalidades: 1.- ACCESO DIRECTO O acceso ao servizo será directo para as persoas que, tendo recoñecida a situación de dependencia, se lles asigne a axuda no fogar na correspondente resolución do Programa Individual de Atención (PIA), segundo oestablecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás pretacións do sistema na Comunidade Autónoma de Galicia, así como na Orde do 17 de decembro de 2007 pola que se establecen os criterios para a elaboación do programa individual de atención, fixación das intensidades de protección dos servizos, réxime de incompatibilidades das prestacións e xestións das prestacións económicas.2.- ACCESO DE LIBRE CONCORRENCIA Para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006, o acceso ó servizo, logo de prescripción técnica favorable dos servizos sociais comunitarios, resolverase en réxime de libre concorrencia de acordo cos criterios establecidos neste Regulamento. De igual maneira á expresada no punto anterior procederase nas situacións en que a problemática principal estea relacionada con aspectos convivenciais e socioeducativos e comunitarios. Nos supostos recollidos neste artigo empregarase un baremo no que, ademáis dos posible déficits de autonomía, se valoren factores de carácter persoal e sociofamiliar, o apoio social, a situación da vivenda e outros que dificulten obxectivamente a normalización social e a calidade de vida. A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e da proposta emitida no informe técnico. O SAF estará rexido polos seguintes horarios, que deberán respetar tanto á persoa usuaria e persoas do entorno, coma ós profesionais ou persoal voluntario que interveñan: - Establécese como período de prestación de servizo de luns a sábado dende as 7:00 hasta as 22:00 horas, quedando excluidos os domingos e festivos, agás naqueles casos que así o requiran e que se contemple na valoración técnica e no proxecto individual de intervención. - Nos casos de acceso na modalidade de libre concorrencia, como norma xeral o servizo terá unha duración máximo de 60 horas mensuais. - A intensidade do Servizo de Axuda no Fogar para as persoas atendidas no marco do sistema de autonomía persoal e atención á dependencia estará predeterminado no seu programa individualizado de atención. A súa aplicación horaria será flexible e conforme co proxecto de intervención, de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria, relacionadas no artgo 4.1º a da Orde do 22 de xaneiro de 2009, todos os días da semana e cumprirá co establecido na normativa autonómica. O Servizo de Axuda no Fogar estará integrado nos Servizos Sociais Comunitarios de titularidade municipal e será coordinado por un/unha profesional do equipo técnico dos Servizos Sociais da entidade local, cunha cualificación de diplomado/a en traballo social. É competencia do Concello a organización propia do SAF coas funcións de Dirección Técnica do Servizo, Planificación, Programación, Coordinación, Execución, Seguimento, Supervisión, Control e Avaliación. Tamén é competencia municipal a recepción, estudo-avaliación e resolución das solicitudes individuais, así como as propostas de altas e baixas. Asimesmo, o Concello como entidade pública, poderá contratar a prestación deste servizo, no ámbito das súas competencias a empresas, cooperativas, entidades privadas, etc, debidamente autorizadas, segundo o regulado na Lei 30/2007 de 30 de outubro, de Contratos das Administracións Públicas. As entidades privadas poderán realizar a prestación dun servizo privado de axuda no fogar en réxime de libre mercado sempre que cumpran os requisitos de autorización e acreditación legalmente establecidos. Ademáis, as entidades privadas non poderán subcontratar a execución da prestación principal do SAF, entendendo por tal a atención regular e continuada realizada no fogar da persoa ou unidade de convivencia usuaria, en aplicación do proxecto de intervención deseñado para cada caso. Non obstante, poderanse subcontratar prestacións complementarias do servizo, entendendo por tales aquelas que non teñan carácer regular, as que se poidan executar fóra do domicilio e as que reforcen a atención regular por medios técnicos ou humanos especializados.1.- O procedemento a desenvolver na modalidade de ACCESO DIRECTO, dirixido a persoas con dependencia valorada e que teñan a resolución do Programa Individual de Atención (PIA) onde se determine o Servizo de Axuda no Fogar, terá a consideración de resolución de asignación e incorporación ó servizo, coas seguintes fases: 1.1.- Rexistro de entrada da resolución do PIA.1.2.- Derivación ó departamento de Servizos Sociais, que informará sobre a disponibilidade da praza ou de incorporación na lista de espera.1.3.- O/A traballador/a social dos Servizos Sociais Comunitarios, realizarán a visita domiciliaria para a valoración da situación actual elaborando o proxecto de intervención (Anexo II) e informe social no que se contemplará a capacidade económica da persoa usuaria e a cota de cofinanciación correspondente cando proceda.1.4.- No caso de desestimento ou renuncia do servizo da persoa, ésta expresarase por escrito e se notificará á Unidade de Dependencia da Xunta de Galicia.1.5.- No caso de aceptación, decretarase por Resolución da Alcaldía a incorporación ó servizo. Esta resolución notificarase ó/a usuario/a e a entidade prestadora do servizo. Cando teñan que participar no cofinanzamento do servizo, incorporarase no expediente unha orde de domiciliación bancaria.1.6.- O servizo iniciarase previa presentación do persoal da entidade prestadora do servizo por parte do persoal técnico dos Servizos Sociais Comunitarios.2.- Na modalidade de LIBRE CONCORRENCIA, será de aplicación o seguinte: • O procedemento iniciarase por instancia de parte, de conformidade cos principios xerais recollidos na Lei30/1992, do 26 de novembro, de Réxime Xurídico das Administracións e do Procedemento Administrativo Común, e cos baremos que se elaboren en desenvolvemento do estipulado neste Regulamento. • Cando circunstancias debidamente acreditadas no expediente así o xustifiquen, o procedemento de acceso ao servizo poderá iniciarse de oficio. • As solicitudes dos particulares para acceder ó servizo deberán ser valoradas en toda caso por un/ha traballador/a social dos Servizos Sociais Comunitarios do Concello, que unha vez realizada a correspondente visita domiciliaria, determinará mediante o correspondente informe, a idoneidade do servizo así como a intensidade recomendable para cada caso concreto. • O órgano competente para ditar a resolución será o/a Alcalde/sa do Concello.3.- Unha vez notificada a resolución de concesión do servizo, deberán acordarse, entre os Servizos Sociais Comunitarios do Concello e a persoa usuaria, as condicións básicas da prestación, que se substanciarán no acordo do servizo (Anexo III ). 4.- No caso de extrema e urxente necesidade, debidamente xustificada, mediante resolución do/a alcalde/sa poderase iniciar de oficio a prestación do servizo de maneira inmediata, sen prexuízo da posterior instrución do correspondente expediente.5.- Na prestación do servizo, ademáis do persoal técnico, poderá colaborar persoal voluntario baixo a supervisión dos servizos sociais municipais para estos efectos, cos procedementos contemplados na lexislación vixente en materia de voluntariado. A solicitude para acceder ó Servizo Municipal de Axuda no Fogar poderá ter lugar a instancia de parte ou ben de oficio a proposta dos Servizos Sociais Comunitarios Municipais. A solicitude formularase por escrito en modelo normalizado, recollido no Anexo IV da presente Ordenanza, que se facilitará nas dependencias municipais de Servizos Sociais e no Rexistro Xeral do concello, onde deberá ser presentada, ou a través de calquera dos medios sinalados no artigo 38.4 da Lei 30/1992, do 26 de novembro, de Réxime Xurídico da Administracións Públicas e de Procedemento Administrativo Común. A solicitude deberá ir acompañada da seguinte documentación: 1.- Fotocopia do DNI / NIE do/a interesado/a.2.- Volante de empadroamento colectivo dos membros de convivencia.3.- Fotocopia da tarxeta sanitaria das persoas beneficiarias do servizo.4.- Xustificantes de ingresos de cada membro da unidade de convivencia computable: a) Declaración da última declaración fiscal da renda ou certificación negativa. b) Xustificantes de pensións, prestacións ou rendas de traballo (INEM, INSS, nóminas, certificacións empresa dos rendimentos de traballo, etc). c) No caso de percepción de ingresos irregulares en contía e periocidade, tomarase a contía percibida nos doce meses anteriores á da solicitude, mediante unha declaración individualizada e por escrito. d) Certificacións catastrais sobre bens rústicos, urbanos e industriais do último exercicio fiscal impositivo. e) Calquera outro documento acreditativo da situación económica e laboral (vida laboral, contratos laborais, etc) f) Declaración sobre percepción de alugueres.5.- Informe médico, elaborado por persoal facultativo do servizo público de saúde. Se foran necesarios para valorar a prestación do servizo, poderanse aportar informes médicos complementarios.6.- Xustificantes acreditativos do aluguer, recibos dos préstamos hipotecarios ou gastos de reforma da primeira vivenda, se é o caso.7.- Xustificantes acreditativos dos gastos orixinados por enfermidades crónicas, tratamentos especiais, coidados e atencións especiais e precisos. Con independencia desta documentación, o concello poderá esixir os documentos complementarios que, durante a tramitación do expediente, estime oportunos en relación coa prestación solicitada. A administración municipal poderá dispoñer que se efectúen as comprobacións oportunas sobre a veracidade dos datos aportados polos/as interesados/as. Igualmente poderá reclamar, as aclaracións por escrito e a documentación necesaria co fin de garantir a correcta cumprimentación do expediente. A documentación económica e familiar revisarase anualmente.1.- Recibida a solicitude xunto coa documentación correspondente, o persoal municipal responsable do Servizo de Axuda no Fogar, procederá a comprobar os datos aportados e que a solicitude reúna os requisitos establecidos no presente regulamento comunicando á persoa solicitante que nun prazo de 10 días enmende a falla ou achegue os documentos preceptivos, coa indicación de que si non se fixera así, dacordo co art.71.1º da Lei 30/1192 do 26 de novembro de Réxime Xurídico da Administración Pública e do Procedemento Administrativo Común, se terá por desistido da súa petición.2.- Unha vez completados os expedientes e realizada a visita domiciliaria así como as entrevistas necesarias, elaborarase o informe – proposta, no que se recollerá ademáis da información do informe social, os seguintes datos: a) Proposta de concesión / denegación. b) Causa de denegación, no seu caso. c) Puntuación total. d) Tarefas a realizar. e) Horario aproximado do servizo, duración e intensidade do mesmo. f) Aportación económica do/a beneficiario/a, no seu caso. g) Observacións, no seu caso.3.- O informe-proposta, favorable ou desfavorable, será elevado á Alcaldía para a súa resolución.4.- De ser favorable a resolución, en función da disponibilidade do servizo, o/a beneficiario/a pasará a ser alta do SAF, ou ben á lista de espera, e ocupará nela o número de orde que lle corresponda en función da puntación acadada polo seu expediente trala súa baremación. No caso de igualdade de puntuación, a prioridade establecerase pola antigüidade no empadroamento municipal e na lista de espera. A concesión do servizo considérase prorrogada en tanto non se acorde a súa baixa ou non se presente renuncia da persoa interesada. Contra a resolución denegatoria, a persoa interesada poderá interpoñer os recursos e reclamacións estipulados na lexislación vixente.5.- Este procedemento poderase acurtar cando unha situación reciba a consideración de urxente segundo o criterio do/a Traballador/a Social dos servizos sociais municipais. A súa xustificación estará motivada por presentarse a necesidade de forma imprevista e/ou en situacións de alto risco, e únicamente terá validez mentres se manteña a situación desencadeante. A súa desaparición levará consigo a extinción do carácter urxente do caso e pasará ó proceso ordinario de resolución da petición. Nestes casos, o informe-proposta deberá acreditar xustificadamente as razóns da urxencia, con carácter previo á resolución da Alcaldía.6.- Para a posta en funcionamento do servizo, será requisito previo e imprescindible que o/a usuario/a asine un contrato interno, a modo de compromiso de respeto ás normas do servizo, as tarefas a desenvolver, horarios, días e achega económica correspondente. Son requisitos xerais para ter acceso ó servizo: • Estar empadroado/a e con residencia efectiva no concello de Catoira. • Aportar a documentación requerida para efectuar a solicitude. O prazo de presentación de solicitudes estará aberto todo o ano.1.- Traballador/a Social dos servizos sociais comunitarios do concello de Catoira responsable do programa municipal de Axuda no Fogar, a quen lle corresponden as funcións de: - Programación e avaliación xeral do servizo. - Difusión e información sobre o servizo. - Supervisión e control da xestión do servizo. - Estudo e analise das demandas e dos resultados - Recibir a solicitude, realizar o estudo, diagnose, baremación e informe social para a resolución - Sinalar e definir os obxectivos das intervencións, e realizar o protocolo de derivación para o/a traballador/a social da entidade coa que teña contrato administrativo o concello para a prestación do servizo. - Avaliar e facer o seguimento de cada caso. - A coordinación e avaliación continua co/a traballador/a social da empresa ou entidade adxudicataria do servizo. - Formular propostas de modificaión do servizo: ampliacións, reducións, baixas, etc.2.- Traballador/a Social da entidade coa que teña contrato administrativo o concello para a prestación do SAF, terá as seguintes funcións: - Planear a estratexia a seguir e asignar as persoas auxiliares do fogar máis axeitadas a cada persoa beneficiaria. - Asignación e supervisión de tarefas as auxiliares do SAF. - Control da execución do servizo e dos profesionais que o desenvolven - Estudo e análise de resultados. - Facer o seguimento individualizado dos casos con visitas domiciliaras frecuentes, mínimo bimensual. - Presentar periodicamente informes de seguimentos, nos que constarán as incidencia máis significativas. - Manter reunións periódicas con outros profesionais dos servizo. - Reforzar a formación e reciclaxe das auxiliares do SAF. - Presentar o protocolo de actuación ante unha situación de emerxencia ou similar. - Elaboración da memoria anual do servizo.3.- Auxiliares de Axuda no Fogar. Son funcións súas: - Executar as tarefas de atención persoal e doméstica deseñadas no proxecto de intervención. - Facer á persoa usuaria partícipe do seu proceso de vida e non substituílo naquelas funcións que poida desenvolver por si mesma. - Orientación en actividades da vida cotiá, favorecendo unha normalización no funcionamento do fogar. - Educar e apoiar ás persoas usuarias para crear ou manter hábitos de hixiene da vivenda, aseo persoal, control da medicación, etc. - Actuar de enlace entre a persoa usuaria e os técnicos do servizo. - Colaborar coa traballadora social no seguimento e avaliación. - Favorecer o apoio social ás persoas usuarias facilitando e fomentando o contacto co exterior. As persoas usuarias do servizo, ó abeiro do establecido no artigo 6 da Orde do 22 de xaneiro de 2009 pola que se regula o Servizo de Axuda no Fogar, terán dereito: 1.- Ó acceso ó servizo e a ser tratadas con respecto e dignidade, sen ningún tipo de discriminación, tanto polos profesionais que prestan o servizo, como por parte dos servizos sociais municipais.2.- A recibir unha atención adaptada ás súas necesidades, coa calidade e duración prescritas en cada caso a través do programa de intervención individualizado.3.- A coñecer a organización e o regulamento do servizo.4.- A coñecer a situación do seu expediente.5.- Ó tratamento confidencial dos seus datos dacordo co disposto na Lei Orgánica 15/1999 do 13 de decembro, de protección de datos de carácter persoal.6.- A recibir información precisa e clara sobre as posibles modificacións sobrevidas durante a prestación efectiva do servizo.7.- A presentar queixas e suxestións ó persoal coordinador do servizo sobre o desenvolvemento da prestación. As persoas usuarias, no marco dos deberes que con carácter xeral se recollen no artigo 7 da Orde do 22 de xaneiro de 2009 pola que se regula o Servizo de Axuda no Fogar, terán as seguintes obrigas: 1.- Cumprir coas condicións do servizo, absténdose de realizar cambios de horarios, tarefas, etc, sen autorización do responsable municipal do servizo e facilitando a execución das tarefas ó persoal a cargo e poñendo á súa disposición os medios materias necesarios.2.- Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso.3.- A facilitar e colaborar no seguimento e avaliación do servizo.4.- Respectar a dignidade persoal e profesional das persoas que presten o servizo, así como respectar os limites das súas obrigas laborais.5.- Informar dos cambios de calquera circunstancia que implique unha modificación na súa capacidade económica, así como de circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo.7.- Comunicar con 24 horas de antelación calquera ausencia temporal do domicilio que puidese impedir a prestación do servizo. De non ser así, a persoa beneficiaria aboará o 100% do custe desa hora de servizo.8.- Participar no pagamento do servizo nos termos que se establezan na Ordenanza Fiscal reguladora do servizo vixente no Concello de Catoira.9.- Permanecer no domicilio mentres se lle preste o servizo.1.- Prestar un trato respetuoso cara a persoa usuaria, evitando que a confianza con este e a súa familia interfira no traballo.2.- Respectar a intimidade da persoa usuaria e gardar a debida confidencialidade.3.- Respectar integramente o horario e as tarefas establecidas e non realizar cambio algún sen previa autorización do profesional responsable.4.- A posibilidade ou non de realizar traballos a outros membros da familia estará supeditada ó disposto no proxecto de intervención.5.- Avisar ós usuarios/as das súas ausencias coa debida antelación, trala autorización do xefe de persoal e a comunicación ó profesional responsable do servizo.6.- Non recibir, en ningún caso, diñeiro, xoias nin obxecto algún.7.- Non recibir ningún tipo de agasallo, prestación ou gratificación por parte do/a usuario/a.8.- Non dispoñer das chaves do domicilio, agás cando as condicións das situacións concretas así o esixan, sempre coa demanda e consentimento do/a usuario/a e aceptación da traballadora social responsable do SAF.9.- Non permitir que sexa o/a usuario/a quen oriente o servizo, e manter unha relación de equilibrio afectivo axustado a/o usuaria/o.10.- Avisar ós responsables da entidade adxudicataria da prestación do SAF ou no seu caso, ós servizos de urxencia correspondentes, naquelas situacións en que durante a prestación do servizo exista un risco para a integridade do/a beneficiaria/o. En todo caso, a entidade adxudicataria, non poderá encomendar ó seu persoal a prestación dun Servizo de Axuda no Fogar con aquelas persoas usuarias que garden unha relación de parentesco ata o segundo grao de afinidade e o 3º de consaguinidade.1.- Serán causas de extinción do Servizo de Axuda no Fogar, e por conseguinte a baixa no mesmo, as seguintes: a) Por renuncia ou desestimento da persoa usuaria. b) O cambio de programa individual de atención ou proxecto de intervención que implique un cambio de asignación de recurso e a súa incompatibilidade co Servizo de Axuda no Fogar. c) Traslado definitivo da súa residencia a outro Concello. d) Baixa no padrón municipal de habitantes. e) Falecemento da persoa usuaria ou ingreso en residencia. f) Desaparición das causas que motivaron o servizo. g) Incumprimento reiterado dos deberes e obrigas establecidas para as persoas usuarias na prestación do servizo. h) Incumprimento das condicións establecidas con contrato de prestación do servizo ou no regulamento interno de funcionamento do mesmo. i) Impago das cotas correspondentes durante tres meses consecutivos ou alternos. j) Cando a familia e/ou usuario/a ocultaran datos económicos ou de outra índole para acceder ó servizo. k) Suspensión do servizo por máis de tres meses. l) Aparición de causas sobrevidas que produzan a imposibilidade material de continuar coa prestación do servizo. m) Por reorganización do servizo en función da dispoñibilidade económica do exercicio ou pola prioridade de acceso de persoas dependentes moderadas ou gran dependentes, ou aquelas outras con urxente necesidade como menores en situación de risco.2.- Serán causas de modificación das condicións da prestación do Servizo de Axuda no Fogar as seguintes: a) A alteración das circunstancias tidas en conta para a concesión do servizo poderá dar lugar á modificación das condicións de prestación nas que fora concedido inicialmente. Os cambios de circunstancias en calquera caso, deberán substanciarse no expediente individual, mediante un novo informe e acordo do sevizo. b) As modificacións tamén poderán producirse a petición da persoa interesada/o mediante solicitude subscrita pola mesma e coa valoración do/a traballador/a social dos servizos sociais comunitarios, á vista dos posibles cambios da situación que motivou a concesión c) As persoas usuarias que accederan ó Servizo de Axuda no Fogar polo sistema de libre concorrencia, e fosen valoradas con posterioridade correspondéndolles a efectividade do dereito, poderán ver modificadas as condicións da prestación do servizo conforme ó establecido no programa individual de atención e á normativa de aplicación.3.- Serán causas de suspensión temporal do Servizo de Axuda no Fogar as seguintes: a) A ausencia temporal do domicilio; neste caso o servizo poderá suspenderse por un máximo de tres meses, debendo acreditar a persoa usuaria as causas que motivaron esta ausencia b) Modificación temporal das causas que motivaron a necesidade do servizo; esta suspensión durará mentres persista o cambio das circunstancias causantes da situación. c) Cando outra persoa ou entidade asuma a atención do/a usuario/a por un período non superior a tres meses. Para todas as extincións, modificacións e/ou suspensións efectuadas sobre a prestación do SAF, será necesario o informe social do/a traballador/a social municipal, que deberá ser incorporado ó expediente. O Servizo de Axuda no Fogar do Concello de VALDOVIÑO, financiarase coas achegas económicas das administración públicas pertinentes, o presuposto municipal e as aportacións dos/as usuarios/as en aplicación dos baremos aprobados polo concello e establecidas na ordenanza fiscal reguladora da taxa pola prestación do SAF.1.- Para os efectos deste artigo considérase persoa usuaria, aquela para a cal se solicite o servizo. No caso de intervención con familias, entenderase como persoa usuaria un dos membros adultos da unidade de convivencia responsable dos menores que formen parte dela.2.- A capacidade económica das persoas usuarias do SAF calcularase en atención á súa renda e, se é o caso, ó seu patrimonio. Teranse en conta, ademáis, as persoas convivintes económicamente dependentes, dacordo co establecido nos parágrafos seguintes.3.- A renda valorarase atendendo ós ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime, os rendementos de capital mobiliario e inmobiliario, os rendementos das actividades económicas e as ganancias e perdas patrimoniais. Dos ingresos netos deduciranse os gastos derivados de alugueres, hipotecas ou de reforma sempre da 1ª vivenda e residencia habitual e permanente, ata un máximo do valor equivalente ó 60% do IPREM vixente e de forma excepcional poderase deducir os gastos orixinados polos tratamentos e coidados especiais derivados de enfermidades crónicas.4.- Para o cómputo do patrimonio terase en conta o disposto na normativa fiscal vixente sobre o mesmo, entendéndose por tal o conxunto de bens e dereitos de contido económico de que sexa titular a persoa usuaria do servizo, con deduccións das cargas e gravames que diminuan o seu valor, así como as débedas e obrigas persoais das que deba responder. Considéranse exentos do cómputo a vivenda habitual en que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do/a beneficiario/a.5.- No caso de que a persoa usuaria tivese cónxuxe ou parella de feito, as rendas de ámbolos dous terán a consideración de rendas computables, entendéndose neste caso por renda persoal a metade da suma dos ingresos de ámbolos dous membros da parella.6.- A capacidade económica por razón de renda determinarase dividindo a renda ou rendas computables, dacordo co número anterior, entre a suma dos seguintes convivintes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen económicamente dos citados perceptores.7.- A capacidade económica resultante será a correspondente á renda da persoa usuaria, calculada dacordo cos números anteriores, modificada á alza, se procede legalmente, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos.8.- Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida.9.- Realizarase unha revisión anual para a actualización da información relativa á capacidade económica das persoas usuarias do SAF.10.- No nivel de renda dos/as beneficiarios/as, e dacordo ó establecido na Disposición Adicional Sexta da Lei 39/2006, non se terán en consideración como renda a contía das prestacións públicas vinculadas ó servizo para coidados no contorno familiar e de asistencia personalizada que se derivan da aplicación deste texto lexislativo.1.- Quedará exenta da obriga de participar no custo do servizo a persoa usuaria cunha capacidade económica igual ou inferior ao indicador público de rendas de efectos múltiples (IPREM) que cada ano publique o goberno na Lei de presupostos do Estado.2.- Para o resto dos supostos, establécese a seguinte regulación progresiva do copagamento do servizo, fixada na Ordenanza fiscal correspondente actualizada segundo o IPREM, e que deberá respectar en todo caso os límites expresados na seguinte escala: 3.- Sen prexuizo do establecido no punto anterior, poderán preverse excepcións ós criterios xerais nos casos en que a problemática principal atendida sexa a desestructuración familiar e se procure a protección e integración social de menores de idade en risco de exclusión, mediante resolución motivada da concesión do servizo, da que se deberá deixar constancia no correspondente expediente.4.- As liquidacións de prezos practicaranse por meses naturais e o abono efectuarase mediante cargo na conta bancaria que a persoa solicitante do Servizo de Axuda no Fogar facilitará no impreso normalizado.5.- O baremo para calcular a achega da persoa usuaria polas atencións domiciliarias será obxeto de actualización segundo a contía anual do IPREM. Se a solicitude presentada cumpre cos requisitos esixidos no regulamento, a traballadora social dos servizos sociais municipais fará unha valoración e sinalará unha puntuación segundo o baremo que, xunto coa data de presentación da solicitude, condicionarán o lugar a ocupar na listaxe de espera. As persoas beneficiarias dos servizos na actualidade, disporán dun prazo de tres meses a contar dende a entrada en vigor do presente regulamento para presentar a documentación necesaria de conformidade co establecido no artigo 8 do mesmo, a efectos de valorar o prezo público que puidera corresponderlles aboar. Unha vez presentada a documentación citada, o concello emitirá proposta de resolución nun prazo máximo de dous meses, que determinará, no seu caso, o importe a aboar por cada usuario/a do servizo dacordo co disposto no presente regulamento. O presente regulamento, unha vez aprobado definitivamente e publicado na forma legal establecida, entrará en vigor conforme ó previsto no art.70.2 e 65.2, da lei 7/1985, de 2 de abril, reguladora de bases de réxime local. O Baremo para determinar a asignación do Servizo de Axuda no Fogar en Réxime de Libre Concorrencia será o que estivera en vigor en cada momento, aprobado polo órgano competente da Xunta de Galicia. Na actualidade, rixe o seguinte (Orde do 22 de xaneiro de 2009): Factor 1.- Autonomía Persoal (máximo total 40 puntos) O valor asignado en función da falta de autonomía das persoas será o que se deduza da valoración realizada polos órganos oficiais competentes para a valoración de discapacidade e do grao de dependencia. As persoas dependentes valoradas que, polo calendario ofical da implantación, teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar) non poderán acceder polo sistema de libre concorrencia. A asignación de valor en función do factor autonomía persoal realizarase dacordo coa seguinte taboa: TOTAL PUNTOS AUTONÓMIA PERSOAL Factor-2: Apoio Social (máximo total 20 puntos) Puntos Puntos Factor-3: Situación Familiar (máximo total 20 puntos) 1.1. Conflito (máximo total 4 puntos) Puntos 1.1. Limitacións de rol (máximo total 2 puntos) Puntos 1.1. Monoparentalidade (máximo total 2 puntos) Puntos 1.1. Habilidades parentais (máximo total 2 puntos) Puntos 1.1. Número de menores ou persoas en situación de vulnerabilidade (máximo total 10 puntos) Puntos Puntos Factor-4: Outros Aspectos Sociais (máximo total 20 puntos) 4.1. Vivenda (total 10 puntos) Puntos 1.1. Integración no contorno (total 10 puntos) Puntos Puntos Puntos ANEXO II Servizo de Axuda no Fogar: Proxecto de Intervención 1.- Datos de identificación do expediente: Antecedentes relevantes: 2.- Atención que se prestará: Días semana: Tipo de servizo a prestar 4: Perfil dos/as profesionais: Outros servizos: 3.- Existencia doutros servizos/apoios prestados a domicilio: Existencia: SI NON Nº de horas semanais: Servizos/Apoios: 4.- Obxectivos específicos e tarefas que se propoñen: Obxectivos do servizo proposto Tarefas que se realizarán: 5.- Periocidade do seguimentos (mínimo bimensual) Técnico Responsable. Asdo.:. Identificación do expediente en SIUSS (1) Nº de orde desta intervención en relación co total realizadas neste expediente (2) Tipoloxía SIUS (3) Pódese empegra a tipoloxía SIUSS (4) ANEXO III Servizo de Axuda no Fogar: Acordo do servizo Reunidos en Valdoviño o día. /. /. dun parte don/dona. con DNI. e doutra., en calidade de técnico/a responsable do Servizo de Axuda no Fogar do Concello de Valdoviño 1.- Que o Concello de Valdoviño prestará o Servizo de Axuda no Fogar (SAF), á persoa arriba citada, desde o día. do. de. 2.- Que a prestación do servizo de axuda no fogar realizarase por un prazo de., con posibilidade de prórroga segundo valoración do departamento de servizos sociais.2.- Que o SAF se levará a cabo os días da semana. en horario de., por un total de. horas mensuais.3.- Que atendendo á Orde do 22 de xaneiro de 2009, que regula o servizo de axuda no fogar, á Ordenzna fiscal municipal que regula as taxas do SAF é a aplicación do baremo que corresponde, a persoa usuaria comprométese a axchegar o.% como contribucción ao custo do servizo.4.- Que a persoa usuaria acepta domiciliar o aboamento da taxa do SAF establecido, na entidade bancaria da súa elección, no número de conta autorizada para tal efecto.5.- Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes: 6. Que as tarefas que se fixan incialmente para o desenvolvemento do SAF, e que serán levadas a cabo polo persoal auxiliar serán as seguintes: 7. Que, asi mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: 8. Que as modificacións que puidense haber nas condicións inmediatamente estipuladas neste acordo deberán ser recollidas nun documento novo asinado pola persoa usuaria e a persoa responsable do SAF, sendo anexada ao acordo inicial.9. Que o servizo se prestará atendendo ás condicións reguladas na Orde do 22 de xaneiro de 2009, que regula o Servizo de Axuda no Fogar, a na ordenanza municipal sobre o SAF, onde están recollidos os dereitos e obrigas da persoa usuaria, baixas temporais e causas de extinción. Ambas partes dan a súa conformidade a este acordo de prestación do SAF e asínao. Valdoviño a. de. de. A persoa usuaria O/A técnico/a responsable ANEXO IV Servizo de Axuda no Fogar: Solicitude do Servizo de Axuda no Fogar Don / Dona. Con DNI núm., Estado Civil. Data de nacemento., Enderezo. Telefónos./. EXPÓN: Que precisa apoio na realización das tarefas que a continuación se sinalan para continuar no seu contorno habitual: - Atencións de carácter persoal: - Atencións de carácter doméstico: - Atencións de apoio psicosocial: - Atencións de carácter socioeducativo: - Atencións de carácter técnico e complementario Por isto, SOLICITO sexa admitida a trámite a miña solicitude do Servizo de Axuda no Fogar, para que se proceda á valoración pertinente para a miña inclusión no servizo. En Valdoviño a. de. de. Asdo.:. SR. ALCALDE DO CONCELLO DE VALDOVIÑO” Valdoviño, 1 de xuño de 2010-06-01 A alcaldesa, Asdo.: María Isabel Álvarez Diéguez